32001D0411
L 148/78
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 8 март 2001 година
за одобряване на сключването от Комисията на Споразумение за сътрудничество между Европейската общност за атомна енергия, представлявана от Комисията, и Департамента по енергетика на Съединените американски щати относно научните изследвания и развитие в областта на енергията, получена от ядрен синтез
(2001/411/Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност за атомна енергия, и по-специално член 101, параграф втори от него,
като взе предвид предложението на Комисията,
като има предвид, че:
(1)
Споразумението за сътрудничество относно използването на атомната енергия за мирни цели между Европейската общност за атомна енергия и Съединените американски щати, подписано в Брюксел на 7 ноември 1995 г., и на 29 март 1996 г. (1), предвижда сътрудничество в областта на научните изследвания и развитието, включително научни изследвания в областта на контролирания термоядрен синтез.
(2)
Комисията, в съответствие с директиви на Съвета от 10 април 2000 г., проведе преговори за Споразумение за сътрудничество между Европейската общност за атомна енергия, представлявана от Комисията, и Департамента по енергетика на Съединените американски щати относно научните изследвания и развитие в областта на енергията, получена от ядрен синтез.
(3)
Следва да се одобри сключването на споразумението от Комисията,
РЕШИ:
Член единствен
Одобрява сключването от Комисията за и от името на Общността на Споразумение за сътрудничество между Европейската общност за атомна енергия, представлявана от Комисията и Департамента по енергетика на Съединените американски щати относно научните изследвания и развитие в областта на енергията, получена от ядрен синтез.
Текстът на споразумението е приложен към настоящото решение (2).
Съставено в Брюксел на 8 март 2001 година.